
TRENCSÉNYI LÁSZLÓ : 


Történet Hétfejűről 


— Anyuka, megint baj volt a gyerekkel — 
mondta az óvó néni Hétfejű mamájának, 
amikor először ment érte délután az óvo- 
dába. ú 

S ezt mondja hetek óta mindahányszor. 

— Verekszik a társaival! 

— Nem figyel a mesére. 

— Kiöntötte a kakaót! 

— Piszkálta az ételt. 

— Félrehúzódik, nem vesz részt a játék- 


ban. 

— Nem alszik a pihenőidőben! 

— Még be is pisil — tódította a dadus 
néni. 


Anyuka ilyenkor elpirult, zavarba jött 
vagy megmérgesedett. 

— Tetszik tudni, óvó néni kérem, oda- 
haza nincsen vele semmi baj. Én nem is 
értem... 

Vagy ezt mondta: 

— Pedig a múltkor is jól kifenekeltem. 

— Azt azért ne tessék — mondta ilyen- 
kor a fiatalabbik óvó néni, de ezt anyuka 
vagy hallotta, vagy sem. 

Gyakran ném mondott anyuka semmit, 
csak ráhúzigálta a váltócipőt meg az eső- 


kabátot a gyerekre, és gyorsan eltűntek az 
óvodából. 

Másnap meg kezdődött elölről. Hétfejű 
verekedett. Nem figyelt a mesére. Kiön- 
tötte a kakaót. Piszkálta az ételt. Félrehúzó- 


dott, nem vett részt a játékban. Nem aludt 
a pihenőidőben. És bizony, többször elő- 
fordult, hogy bepisilt. 

Az óvó néni odafordult a dadushoz, össze- 
csapta kezét, és azt kezdte mondani: — 
Tudod, az apja... 


— de éppen akkor sün- 


dörgött arra Hétfejű (mintha érezte volna, 
hogy róla beszélnek), s erre hirtelen elhall- 
gattak. 

— Mit lábatlankodsz itt, kisfiam, menjél 
szépen játszani. Ott a sok játék! — szóltak 
rá a kissárkányra, aki eloldalgott a terem 
sarkába, vagy az ablakhoz ment, és kifelé 
bámult mind a hét fejével. 

Hogy a bajok nem szűntek, az óvó néni 
büntetéshez folyamodott. 

— Bábszínházba megy a csoport. De Hét- 
fejűt nem visszük el. Mert rossz volt. Vere- 
kedett. Nem figyelt a mesére. Kiöntötte a 
kakaót. Piszkálta az ételt. Félrehúzódott, 
nem vett részt a játékban. Nem aludt. 


S megint bepisilt. Itthon marad. Bemegy a 
konyhába, majd Boriska néni, a szakácsnő 
vigyáz rá. Ott gondolkodik majd, amíg haza . 
nem jövünk, hogy milyen a jó gyerek! 

Az óvodásokat elvitte a nagy piros autó- 
busz a bábszínházba, Hétfejű meg ott ma- 
radt a konyhában. Eleinte búsan üldögélt a 
hokedlin. Támasztotta mind a hét fejét. 
Gondolkodott? 

De aztán egyszerre annyi érdekeset pil- 
lantott meg. Mennyi piros bögre sorakozik 
a polcon! Mennyi kanál csörög egyszerre a 
fiókban! Mekkora sótartó! S mekkora üs- 
tökben fő az étel! Még ilyet nem látott! S a 
tepsiben milyen hosszú mákos rétes kanya- 
rog! Mint egy óriáskígyó! Hiszen ez való- 
ságos csoda! 


— Gyere csak ide, fiam! — szólt rá Bo- 
riska néni — itt a kenőtoll, kend be vele a 


rétest! Annyi a dolgom. Mindjárt itt lesz- 
nek a gyerekek! 

Hétfejű azonnal ugrott, de izgalmában 
majd kiöntötte a tojásfehérjével teli poha- 
rat. 

— Várjál csak, fiam! Ne olyan hevesen. 
Adok inkább más munkát! Figyeld a fazeka- 
kat, és szólj, ha valamelyikben forr az étel! 

No, ez már Hétfejűnek való munka volt! 
Egyik feje leste a levest, másik a mártást, 
harmadik a pecsenyét, a negyedik a leves- 

tésztát, az ötödik a zubogó vízben fel-felbukó 
rózsaszín krumplikat, a hatodik... a moso- 
gatóvizet. A hetedik feje ráért, azzal be- 
lesett — csak úgy kíváncsiságból — a sü- 
tőbe, ahol pirosodott már a rétes teteje! 

— Boriska néni! — ordította el magát — 
az ott... ott már NAGYON FŐ! 

— Jaj, de jó, hogy szóltál, édes fiam. Ha 
nem figyel az ember, odakozmál az étel. 

Így telt el a délelőtt. Mire az óvodások 
visszajöttek a bábszínházból, Hétfejűnek 
már mind a hét képe ragyogott a zsírtól, 
Boriska néni külön tálalta neki a legfino- 
mabbat — a rétes végét. 

Ha hiszitek, ha nem, aznap hamar elaludt. 

— Nem rossz gyerek ez, anyuka — 
mondta délután Boriska néni. S ez nagyon 
jólesett Hétfejűnek. 

Ha hiszitek, ha nem, egy hét múlva ő volt 
a kapus, amikor a nagycsoportosok fociz- 
tak az udvaron. Rúghatták a labdát a na- 
gyok, mindet kifejelte. 

Ma már régi óvodás Hétfejű. Már nem 
pisil be, beáll a játékba, nem piszkálja az 
ételt, nem önti ki a kakaót, figyel a mesére. 
És csak néha verekszik. 


De ami még ennél is fontosabb: jól érzi 
magát az óvodában. -Aki nem hiszi, járjon 
utána! 


IREGAPDBANITALOKOLONUALUELEGARKLERNECEVNNERÉMTERELANETVAGVÁÉPGOEE ABU 
SÓTI KLÁRA rajza 


Tegyél egyszer egymás mellé 3-4 szem 
földimogyorót. Mindegyiknek más-más 
alakja van; talán észre sem vetted ed- 
dig! Némelyik, akár egy baba lába vagy 
feje, esetleg egy kutya vagy zsiráf teste. 
Még egészen pirinyó, kiscsirke formájú 
is akad közöttük. Ha néhány ecsetvo- 
nással és gyufaszállal kiegészíted őket, 
ragasztóval, vastag tűbe fűzött fonállal 
összeerősíted az egymáshoz illő része- 
ket, még kifejezőbbek a játékok. 


PAPP LÁSZLÓ: 


Kicsi téli dal 


Fúj a szél a tájon, 
száraz ágat zörget, 


rég lehullott, rég elsárgult 


leveleket görget. 


Borzolt varjú károg, 
hófelhők az égen, 


apró pelyhek hulldogálnak, 


mesét várón nézem. 


Úgy, mint réges-régen, 


Apám térdén ülve. 


Csak a szél fúj, mégis mintha 


tündér hegedülne. 


RESTÁR SÁNDOR: 
Téli álom 
záporeső — zivatar 


februárt űz — elzavar 


jégcsap olvad — téli álom 
hónom alatt nagykabátom 


ORSZÁGHEGYI KÁROLY: 
si i k lik a sz án 


SE RÉyáet be SANT A KÜKÜÖ S Aza sás 1 
sz 8 i porzik a ház sas zás a 
Jönnek a fák a stb 
" hegyre merészen, 
s mint a mesében, 
fut fel alattunk 7 
egyre a domb. 


Úgye tetszenek azok a kis színes naptárak, 
amelyekkel a felnőttek ilyenkor Újév táján 


" —— megajándékozzák egymást? Neked érdeke- ( 
. — sebb naptárad lehet, amely megmutatja, ho- j 


yan fordul a tél tavaszba, a tavasz nyárba, a 


"nyár őszbe és az ősz ismét télbe, amíg egy- l 
— — szercsak eltelik egy egész esztendő. Meg- 
. — jelölheted ebben a naptárban a születésnapo- 


dat is, és figyelheted, hogyan közeledik. 
Vágd le a lap széléről a madaras csíkot, 

lyukaszd ki a tetején, és akaszd fel valahová a 

szobában. Vágd körül a fákat, hajtsd félbe 


mindegyiket a szaggatott vonalon, aztán ragaszd össze őket egy fá- 
.—— vá, úgy, hogy a fehér oldaluk egymás felé nézzen, és minden fa 
— — fele egy másik féllel találkozzék. Ügyelj, hogy helyes sorrendben 


F. GYŐRFFY ANNA rajza 


AZ ÉN NAPTÁRAM 


 csíkról, 
Ez jelenti az év első téli hónapját. Minden 


következzenek egymás után az évszakok! 
Állítsd magad elé a fát: a téli oldala nézzen 
feléd. Vágj le egy madarat a felfüggesztett 
és ragaszd a havas ágak egyikére. 


hónapban ragassz újabb madarat a fára. A 
harmadik madár után új évszak következik; 
fordíts a fán! Azt kérdezed, honnan tudha- 
tod meg, hogy eltelt egy hónap? Például ar- 
ról, hogy megjelenik az új Dörmögő. De 
lehet más jele is. Piondiuk, meghozzák a 
nagymama nyugdíját, új villamosbérletet kell 


venni vagy egyszerűen megmondják a felnőttek. A piros madár azt a 
hónapot jelenti, amelyikben a születésnapod: van. Keresd meg a 
helyét; már most odarajzolhatsz egy piros jelet. 


K. M. 


ANNA HOFFMANN lengyel grafikusművész rajzai 


Es cseppnyi napsugár suppant a tollam 
hegyére, onnan végighömpörödött a papíron, 
. kibetűzve a leírt sorokat, aztán elégedetle- 
nül fintorogva megült egy A betűn, és azt 
kérdezte: Mit csinálsz!? 

— Mesét írok — mondom —, szeretnék 
írni valami szörnyen szépet, amiben benne 
van az egész élet! 

— Áhá!... Jobb volna, ha valami vidámat 
meg izgalmasat írnál, az sem baj, ha nem lenne 
szörnyen szép... A gyerekek sokkal jobban 
örülnének neki! — azzal átkúszott egy C be- 
tűre, és akár egy hintaszékben, kényelmesen 
elnyúlt benne. — Csakhogy vidámat meg iz- 
galmasat írni... ha-ha! Ahhoz persze több 
kell, mint egy szörnyen széphez, mi? — ol- 


vasta rám szemtelenül. — Nem jut eszedbe 
semmi jó, igaz? 

— Igaz — ismertem be leforrázva. 

— Most éppen ráérek — mondta közönyt 
színlelve, és hintázni kezdett a C betűn. — 
Diktálhatok neked, ha akarod, persze, ha 
beleírsz engem is! 

— Beleírlak — ígértem —, elvégre a te 
meséd. 

— Igen — bólintotta —, ez az én mesém. . . 
És mindjárt azzal kezdődik, hogy nyár van. 

— De most tél van! 

— Látod, ezért nem tudsz te jó meséket 
írni! — zsémbelt. — Azt hiszed, ha most tél 
van, akkor a télről kell írni, pedig éppen el- 
lenkezőleg! Most kell a nyárról írni, éppen 
azért, mert nincs itt!... Szóval, úgy kezdő- 
dik a mesém, hogy nyár van, szép, meleg 


. napsütéses nyár, egy Robi nevű kisfiú térdel 


a homokozójában, a kertjükben, és várbör- 
tönt épít. 

— Vár-bör-tönt!? Egek! Ezt nevezed te 
vidám mesének!!! 

— Persze! Vidámnak és izgalmasnak, sőt, 
végül még tanulságosnak is!... Egyszóval, 
ebbe a várbörtönbe akarja csukni az ellensé- 
geit. Tudod, előző nap látott egy filmet a te- 
levízióban. . . 

— De... 

— Jaj, ne szakíts minduntalan félbe! — vil- 
lant felém nyugtalanul. — Én végigmesélem 


L. KAPUVÁRI LÍDIA: 

a mesém, te meg, ha megtetszik, akkor írod 
csak le. Rendben? 

— Rendben! — adtam meg magam. 

— Nos, ...valamikor régen, van annak 
már talán három éve is, amikor Robi ap- 
rócska korában először verte be a fejét az 
asztal sarkába, a család — piff-puff — jól 
megdádázta érte az asztalt. Később kijutott 
a dádából a többi holminak is, ami csak bán- 
tani merészelte Robit. Robi ebből azt ta- 
nulta meg, hogy mindig meg kell keresni és 
meg is lehet találni azt a haszontalan valamit, 
ami az ő bajaiért felelős. Utána már csak jól 
el kell verni, és akkor minden rendben. Szép 
kis tévedés, mi!? 

— Hát bizony... Arról nem is beszélve, 
hogy a verekedés csúnya dolog. 

— ...és többnyire kellemetlen! Ezt Robi 
is tapasztalhatta, kezét-lábát tapogatva, mi- 
után beleöklözött vagy belerúgott régi hara- 
gosába, az asztalba. ...Ám ezentúl semmi 
verekedés, helyette sanyarú fogság a bűnösre! 
Azt persze még nem gondolta át alaposab- 
ban, hogy hogyan hajtja majd végre az ítéle- 
tet, mondjuk az asztal esetében, de most ezt 
nem is tartotta lényegesnek, hiszen az utóbbi 
időben annyira elszaporodtak az ellenségei . . . 
Ott volt például apa karórája. Igaz, nem a 
fejét verte belé, mint az asztalba, de apa 
mindig a karóráját tartotta oda a kisfiának, 
ha nem ért rá tovább, és azt mondta hozzá: 
Nézd, hogy szalad az idő, nem jut több a 


játékra!" Nyilvánvaló hát, hogy a karóra az 
első számú ellensége. 

Apa másnap először meglepetten, majd 
értetlenül, végül dühösen keresgélte az órá- 
ját, persze hiába. A lakásban ettől kezdve 
mindennapossá váltak az efféle rejtélyek. El- 
tűntek például anya kozmetikai szerei. (Reg- 
gelenként, miután kifestette magát velük, 
többé nem volt szabad anyát cirógatni, csó- 
kolgatni, nehogy elkenődjön arcán a festék, 
és kinevessék érte a villamoson vagy a munka- 
helyén. Robi ezért nagyon haragudott rájuk.) 

Így folytatódott mindez egészen addig, 
míg az ébresztőóra is be nem vonult a bör- 
tönbe. Aznap, mivel a szülők már úgyis el- 
késtek volna, betelefonáltak a munkahe- 
lyükre, kértek egynapi szabadságot, anya el- 


vitte Robit az óvodába, apa meg hozzálátott 
a nyomozáshoz. Elhúzta az ágyakat, darabon- 
ként kirakott mindent a szekrényből, föl- 
göngyölítette a szőnyegeket, bemászott az 
udvaron a leborított esővizes dézsa alá, föl- 
ment a padlásra, lement a pincébe, belekotort 
a tűzhelyen anya gőzölgő fazekaiba, belené- 
zett a hűtőszekrénybe, a mosógépbe, bele a 
postaládába, a kéménylyukba és végül a tü- 
körbe, . . .aztán szórakozottan köszönt a tü- 
körképének, mert azt hitte, hogy a szenes- 
ember és most hozta meg a téli tüzelőt. . . 
Végül pedig leült törökülésbe a szoba köze- 
pén. Gondolkodott. 

— Hát nem megy! — kiáltotta egy negyed- 
óra múlva. — Nem megy! Nem találok sem- 


mit! Mintha a föld nyelte volna el azokat az 
átkozott holmikat! 
Ha-ha! Nem is tudta, mennyire közel jár 
az igazsághoz! 
. — Később se tudta meg? i 
— De. Később igen... Mikor Robi haza- 
jött az óvodából. 


— Gondoltam — kottyantottam közbe 
kajánul. — Ismerem, milyenek a felnőttek! 


Kérdezgették Robit, kérdezgették, míg vé- 
gül kibökte a várbörtönt... Akkor aztán 
volt meglepetés, azt hiszem! 
— Mit szólsz! — villant felém a napsugárka. 
— Még ők voltak meglepve! Anya tévedés- 
ből az éjjeliszekrényre ült le az ágy helyett, 
apának meg egyenesen tátva maradt a szája, 
és nagyokat csuklott. Pedig ez várható volt, 
ahol asztalt dádáznak. . . 
— Igen... te biztosan nem tettél volna 
ilyent, de mi, egyszerű felnőttek, ... és gye- 
reket nevelni olyan nehéz! 
— Csak gúnyolódj! — mondta sértődötten. 
— Nem gúnyolódom, igazán nehéz. 
Egy pillanatig meghökkenten nézett rám, 
aztán csöndesen azt kérdezte: 
— Nem írod meg? 
— De, megírom! 
. . — Jó — mondta fölragyogva, és kicsusz- 

szant a C betűből. — Akkor most megyek 
játszani! Majd integetek! — azzal kisurrant 
az ablakon. 

Tényleg visszaintett. Különös, egészen olyan 
volt, mint te, ha integetsz, mielőtt az óvó 
néni becsukná mögötted a terem ajtaját. . . 


Gt ESEN TA 


His Ver. 28 .. :§ 
arkon jEsTESZKB ÉS egy Adbtáán vastályha. 

em tuc ,m pontosan, hogy a nénit, aki mögötte ül, a kály 
vozta-e az . utcánkba, vagy a néni hozta a kályhát, de tény, hogy 
hirtelen FGÜGSKÓ ott mind a kettő. 

Kál) Hábáb Fe kályhán s fölötte a párálló vaslapon valami sír. 
EM Hak lyhán saAláti ket 


za micsodát 
e a zacskóba teszem 
— És aztán? 
— Te kiszedegeted, de vigyázz, 
meg TEL ÁKéz az ujjad! 
a 1 róla a héját, hamm! bekapod 
— .no ugye ízlik? 
És azóta o jvet mindig megállunk anyukával, és veszün 
. a nénitől gesz . A kályha parázslik, fölötte sír a vaslapon a 


gesztenye. Szívesen elnézném estig, közben szedegetve a héját, és : 
hamm! bekapva a gesztenyét, ahogy a nénike mondta. § 
ú . e: 

NAGY KATALIN terve alapján rajzolta GÁBOR ÉVA 

ténstaemk etááne e 

gő zá TÉREN E TS 


trees 


" Távozóban van a tél; vidám 
farsangi mu gokon vesz- 
nek búcsút tőle az esse ; 


. Akad ám nütt hiszen ő tartja 
. mindenütt; uz; 
. finom falatokk tat ászbt E 


"kat. A te babafarsang. 
lehet szakácsa. Rajzo 
krém vagy röltettős 
püré falapátki K 
gassz föléje eszéjesteéb fehér 
kácssapkát; máris fitlkátós 
láthat az újdonsült konyha- 
mester. Mit süt? Mit főz? 


K.M. 

DURKÓ GÁBOR: ZSOLT ÉS A FOLT 


De amikor este Zsolt 
hazafelé bandukolt, 
. olyan sáros idő volt, 


Óvodába ment ma Zsolt, 

volt a nadrágján egy folt. 

Óvó néni halkan szólt: ] 

EE Nem tetszik nekem e folt. sk 5; . hogy megint támadt egy folt. 
Nyitva délután a bolt, Másnap épp vasárnap volt, 
kitisztíthatóafolt! nem ment óvodába Zsolt, 

— Majd elvisszük — mondta Zsolt— a foltért senki sem szólt: — 
holnap nem lesz rajta folt. Maradt úgy, ahögyan volt. 


S bár a nadrág még új volt, 
nem szívesen hordta Zsolt, 

mert unta, hogy a csúf folt 
hol volt, hol pedig nem volt. 


S ahogy mondta, úgy is volt. 
Másnapra eltűnt a folt. 
Tisztán ment oviba Zsolt, 
és mindenki boldog volt. 


Rétes 


Kérj a felnőttektől egy kimustrált taka- 
rót vagy asztalterítőt, terítsd a földre, 
aztán feküdj a szélére kinyújtott lábbal 
és törzzsel. A karodat is nyújtsd ki a 
fejed mellett. Ebben a helyzetben fogd 
meg a takarót a kezeddel és a lábfejed- 
del, aztán csavarodj szép simán a ta 
róba, mint rétesbe a töltelék. Most 
rulj visszafelé, és ismét terítsd ki a 
karót, hogy újabb rétes készülhessen. " 
Ha az első mákos volt, csinálj dióst, 
túróst, káposztást is! Ügyelj, hogy a 
tészta, azaz a takaró sima maradjon. DEMETER RÓZSA 

Játsszunk 
most együtt! 


Kedves Szülők, Nagyszülők, 
kedves Felnőttek! 


Ebben a hónapban játékunk tárgya a 
sbűvös négyzet", amelyet pontosan a 
meghatározott helyeken kell széjjelvág- 
ni. A kép bal felső sarkán megtalálják! 
az összerakott négyzetet, jobboldalt a 
margón pedig a darabjait külön-külön, 

A játék abból áll, hogy a szétvágot 
lapokból különböző tárgyakat, állatoka 
raknak ki. Egyetlen szabály van: minden 
figurához mind a hét papírlapot fel kell 
használni, s ezek sehol nem fedhetik egy. 
mást. Túloldali képeink a számtalan le- 
hetőségnek csak töredékét mutatják. 

Másolja le a felnőtt átlátszó papír se- 
gítségével az oldal szélén lévő darabokat, 
vágja ki, és a gyerekkel együtt próbálja 
meg a képen látható mintákat kirakni. 
Először a kevésbé nehezeket, például a 
csónakot vagy a házikót, utána a többit, 
sorban egymás után. Az idomok rakosga-, 
tása akkor igazán fantáziafejlesztő és al- 
kotó játék, ha a gyerek maga is kitalál 
különböző figurákat. j 

Felnőttektől és gyerekektől egyaránt 
sok türelmet és kitartást kíván ez a játék, / 


de épp ez a célja: figyelem-összpontosí- A felnőtt lemásolhatja vagy megszer-  ben;ígyegyszerretöbb gyerek is játszhat. 
tásra, türelemre, kitartó munkára szok-  kesztheti a bűvös négyzetet több példány- Hosszú estékre, esős délutánokra való 
tatja az iskolába készülő gyerekeket. ban, eltérő nagyságban és más-más szín- türelemjáték, szórakozzanak jól vele! 


R. K. 

GYÁRFÁS ENDRE: 


Tejjel, vajjal, sajtfélékkel 

van teli az éléskamra; 

fazék tejföl, halom túró. . . 

Nem lesz nagy gond az uzsonna. 


Bak ák ik zők ők alk a 
I ESEL ELS 


é 
; p 
. — Készítsünk egy hidegtálat! 
."— mondja Marci Dörmögőnek. 
.— Nincs most időm — brummog apjuk. 
. — Máskülönben jó az ötlet. 

— Megcsináljuk mi magunk is. 
Nekilát a két jó gyermek; 

csupraikba tejet mérnek, 

tányérjukra sajtot szelnek. 

— Tudod mit? — szól Berci (s közben 
keni már a finom vajat). 

— Hívjunk hamar vendégeket! 
Jobban esik majd a falat. 


Máris itt az első vendég, 
nyújtogatja piros nyelvét. 
Köszöntik a bocsgyerekek: 

— Szia, Cirmos. Foglalj helyet! 
Nem telik el három perc sem, 
új vendég jön át a kerten, 

és mikor az asztalhoz ér, 


így üdvözlik : — Szevasz, egér! 


Bocsaink jó házigazdák: c 
a sok ételt gyorsan osztják. — 
Tejfölt adnak az egérnek, — 
a macskának sajtot mérnek. . 


k Felugrik a cica, s prüszköl: 
— Énnekem kell az a tejföl! 
Az egér megg vékony hangon 
cincog: —: Add előbb a sajtom! 


S ahelyett, hogy cserélnének, 
kergetőzini kezdenek. 
Jobban mondva 
a círmoska 
kergeti az egeret. 
Tart a hajsza hegyen-völgyön 
— azaz túrón-tejfölön át, 
csuprakból a tej kifröccsen, 
s fülig vajas a társaság. 

45 


Berci már-már sírva fakad, 
ám de Marci csak nevet: 
— Dörmiéknél a vendégek 
tejben-vajban fürdenek. 

Mindennap találkozunk segítőtársainkkal, a kefékkel. Figyeld csak meg, hányféle van belőlük! Egész falkára 
való! A lap alján találod mindazt, amit kefével tisztítunk. Keresd meg, hogy melyikhez milyen kefe való. Raj- 
zold le az egymáshoz tartozó párok jeleit, és küldd el rajzodat Dörrnögő Dömötörnek! 


K. M. 

